**Lisa 4 Tehniline kirjeldus**

Hanke nimetus: Soosalu raba tee ehitamine. Viitenumber 302201.

Klassifikatsioon: teetööd 45233140-2

Hankemenetluse liik: avatud hankemenetlus

Töö tehniliseks aluseks on **Piiber Projekt OÜ** poolt koostatud „Soosalu raba tee ehitamise projekt V02“.

Tööde teostamine peab olema vastavuses Maaparandusseadusega ja Ehitusseadustikuga ning kooskõlas maaparandushoiutöödele ja teehoiutöödele esitatavate nõuetega. Ehitustöid tuleb teostada lähtudes Maaparandussüsteemi ehitamise täpsematest nõuetest (Põllumajandusministri 28.03.2019 määrus nr 38), Tee ehitamise kvaliteedinõuetest (Majandus- ja taristuministri 03.08.2015 määrus nr 101) ja Metsatee seisundi kohta esitatavatest nõuetest (Keskkonnaministri 11.06.2015 määrus nr 34) Tööde vastuvõtmisel lähtutakse RMK metsaparanduse ehitus- ja remonttööde vastuvõttu eeskirjast.

Objektiga on võimalik tutvuda: metsataristuspetsialist Romet Riiman tel: 526 1698, e-post: [romet.riiman@rmk.ee](mailto:romet.riiman@rmk.ee).

Töövõtja annab Tellijale valmis Töö lõplikult üle hiljemalt 1.09.2026.a. Ehitusobjekti dokumentide üleandmiseks ja vastuvõtmiseks ning ehitusobjekti kasutuselevõtu dokumentide vormistamiseks on aega kuni 1.11.2026. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist.

Töödele on nõutav teostusgarantii kestvusega 2 aastat arvates kasutuselevõtu akti allkirjastamisest tellija poolt. Tööde teostamise ajaks on nõutav pangagarantii 10 % hankelepingu sõlmimise aluseks olnud eduka pakkumuse maksumusest või sama summa deponeerimine tellija pangakontole.

## Hanke tehniline kirjeldus

Soosalu raba tee (0,057 km) ehitamine, mis asub Soosalu küla, Järva vald, Järva maakond.

Vajalikud raietööd ja kokkuvedu on RMK poolt tehtud. Ehitaja teostab vajalike ja segavate puude ja põõsaste raie ja kokkuveo. Raie käigus tuleb teha raiutavatest puudest etteantud sortimenti, see kokku vedada ja ladustada etteantud kohta.

Edasi tuleb teostada kändude juurimine (0,34 ha). Kännud juuritakse teede puhul kogu teetrassi laiuse ulatuses ja koondatakse hunnikutesse. Võsaga kaetud aladel töödeldakse kraavi nõlva võimalusel freesimise teel või eemaldatakse võsa juurestik sette eemaldamise käigus. Kraavide nõlvadel tuleb kännud tasandada freesimise teel seal, kus sette eemaldamisel ei ole vajalik nõlvade korrigeerimiseks teostada kaevet, seda liivapinnastes olevatel kraavidel. Kändude freesimise puhul ei tohi kändude kõrgus olla üle 10cm. Juuritud kännud ja väljatulnud kivid tuleb paigutada trassi äärde nii, et ei tekiks katkematut valli, vahe tuleb jätta iga 25m tagant. Kraavide kaeve pinnast ja sette võib paigutada ka olemasoleva mulde taha, kuid see peab jääma sellest madalamale. Kraavi teepoolsed perved peavad olema töödeldud tasemel, mis võimaldab mehhaniseeritud hooldust.

**Soosalu raba tee (0,057 km)** algab riigiteelt 15141 Kaalepi-Lehtmetsa (km 12,480) ja lõpeb Soosalu raba tee 0,057 km-l rajatava tagasipööramise kohaga T-TP.

Rajatav nõva 101 (138m) on juhitud maaparandussüsteemi eesvoolu SOOSALU. Uus nõva rajatakse nõlvusega 1,5.

Teele rajatakse üks plasttorust truup siseläbimõõduga 40 cm. Plasttorutruup peab vastama ringjäikusele (rõngasjäikusele) SN8 (EN ISO 13472-3) ja olema seest siledaseinaline ning väljast gofreeritud. Plasttorutruubi on ette nähtud ehitada otsakutele kindlustused järgneva tüüpotsakuga („Maaparandusrajatiste tüüpjoonised“, Tallinn 2019): MAO.

Peale ettevalmistustöid rajatakse teemulle ning tagasipööramisekoha mulle juurde veetavast pinnasest H=20 cm (liiv (k≥0,5m/24h)). Mulle töödeldakse profiili, planeeritakse 6 m laiuselt ning tihendatakse. Seejärel rajatakse katend. Teekatte konstruktsioon rajatakse laiusega 4,5 m - 10cm segu 0/32mm (Pos 6) - 30cm segu 0/63mm (Pos 4) - geokärg h=15 cm (mis täidetakse katendi alumise kihi materjaliga ja jätkatakse katendi ehitusega), geovõrk (PET või PP, Deklareeritud tõmbetugevus MD/CMD ≥110kN x 30kN), 5,0 m lai ja geotekstiil (Deklareeritud tõmbetugevus MD/CMD ≥15 kN/m, 5,0 m lai, mittekootud). Tee ja tagasipööramise koha koguulatuses kasutatakse geotekstiili (Deklareeritud tõmbetugevus MD/CMD ≥15 kN/m, 5,0 m lai, mittekootud), et vältida pinnaste segunemist.

Mahasõit riigiteelt nr 15141 Kaalepi – Lehtmetsa tee km 12,48 Soosalu raba teele ehitatakse vastavalt Teelahendus OÜ poolt koostatud „Järva maakond, Järva vald, Soosalu küla, riigitee 15141 Kaalepi – Lehtmetsa km 12,48 ja Soosalu raba tee ristumiskoha ehitamise PÕHIPROJEKT“ Töö nr PP nr 23-16-02 alusel.

Uus mahasõit ehitatakse riigitee nr 15141 Kaalepi – Lehtmetsa tee km 12,48 kohale riigiteega 90° all. Mahasõidukoha ümber on ca 20 cm paksune huumuskiht ja aluspinnaseks on liivsavi. Teepeenrad on rohtunud. Ristumiskoha projektalal asuvad olemasolevad põhitee külgkraavid. Olemasolevad põhitee ja mahasõidutee truubid puuduvad.

Ristumiskoha pikikalle Soosalu raba teel on 2,0%. Juurdepääsuteele on ettenähtud kahepoolse põikkaldega 2,5%-ne a/b kate ning 3,0%-ne kahepoolse põikkaldega kruuskate.

Ristumiskoha asfaltkatte laius on 4,5 m lai ja kindlustamata peenarde laiuseks on 1 m. Ristmikule rajatakse 10 m raadiused. Ristumiskoha asfaltkatte pikkuseks riigitee katte servast on 18 m. Asfaltkatte lõpust viiakse tee telg kokku olemasoleva Pähu tee sihiga.

Soosalu raba tee juurdepääsutee A/B kate rajatakse järgmiselt:

* Asfaltbetoon AC 16 surf h=9cm
* Fraktsioneeritud killustikust alus fr. 32/63 kiilumisega h=20cm
* Geotekstiilil (Deklareeritud tõmbetugevus MD/CMD ≥15 kN/m, 5,0 m lai, mittekootud)
* Dreenkiht (Pos nr 4 (k≥1,0m/24h) hmin=20cm
* Täitepinnas (dreenivus minimaalselt 0,5m/ööp) h=min20cm
* Aluspinnas liivsavi

Soosalu raba tee juurdepääsutee kruuskate rajatakse järgmiselt:

* + Purustatud kruuskate (Pos nr 6) h=10cm
  + Sorteeritud kruusalus (Pos nr 4) h=min20cm
  + Geotekstiil (Deklareeritud tõmbetugevus MD/CMD ≥15 kN/m, 5,0 m lai, mittekootud)
  + Täitepinnas (dreenivus minimaalselt 0,5m/ööp) (vajadusel)
  + Aluspinnas liivsavi

Soosalu raba tee ristumiskohal olemasolevad kraavid ja truubid puuduvad.

Kõigile ristumiskohtadele paigaldatakse liiklusmärgid nr 221 "Anna teed" komplekt ja liiklusmärk nr 644 "Tee nimetus" (2tk). Avalikult teelt rekonstrueeritavale teele liikumisel paigaldatakse tee algusese liiklusmärk nr 341 "Massipiirang" komplekt koos lisateatetahvliga 891b "Välja arvatud RMK loal".

Ehitusobjektil peab kogu ehituse aja olema tagatud ajakohane ajutine liikluskorraldus vastavalt teostatavatele töödele tuleb paigaldada teedele ajutised liiklusmärgid nr 158 „Teetööd“, nr 331 „Sissesõidu keeld”, nr 552 „Umbtee” ja avalikult kasutatavatel teedel tööde tegemiseks nõutavad liiklusskeemi kohased märgid ning lisaks kõik muud juhtumi põhised vajalikud ajutised liiklusmärgid.

Hankes tehtud muudatused võrreldes projektiga:

Ehituses kasutatakse erinevalt projektis toodud järgmisi erisusi:

1. Truubi otsakute vastuvõtu ajal peab see olema MP Tüüpjoonistes 2019 nõutud mati ulatuses ühtlaselt haljastatud (haljastuse vabasid kohtasid mis on suuremad kui 0,5m2 ei või olla). Haljastuse kõrgus peab olema rohkem kui 10sm ja ei või olla üle 20sm (vastasel juhul tuleb teostada niitmine). Haljastuse saamiseks Tellija tehnilisi tingimusi ei sea. Nõuetekohase haljastuse puudumisel tuleb truubi otsak rajada kookosmatiga, 100% kookoskiududest (350 g/m2) ja mille siduselemendiks on jute nöör/võrk. Plastist ja muud analoogsetest lagunematutest materjalidest sidusnöörid/võrgud on keelatud. **Erosioonitõkke matid, mis sisaldavad plastist ja muud analoogsetest lagunematutest materjalidest sidusnöörid/võrgud on keelatud.**
2. Projektis toodud truubi otsakute ja kivikindlustuste ehitamisel **on keelatud geotekstiilide kasutamine** kivikindlustuste kivide all.

NB! Ehitaja peab objekti ehituse käigus tagama ehituses kasutatavate juurdepääsu teede nõuetekohase sõidetavuse, vajadusel teid remontima ja teostama tolmutõrjet ning ehituse lõppedes taastama kasutatud teedel ehituse eelse olukorra.

Ehitusobjektile tarnitavad looduslikud ehitusmaterjalid (liiv, kruus, paekivi) võivad pärineda vaid kehtiva kaevandamisloaga kaevandustest. Töövõtja peab esitama hankijale pärast tööde valmimist ja enne objekti üleandmist koos ehitusobjekti dokumentatsiooniga elektrooniliselt töödeldaval vormil aruande, milles näitab ära, millistest kaevandustest ta looduslikke ehitusmaterjale hankis ja millises koguses. Ehitusobjektile tarnitavate looduslike ehitusmaterjalide all ei peeta silmas objektil kohapeal tööde teostamise käigus kaevetööde tulemusel saadavat looduslikku ehitusmaterjali, mida kasutatakse samal objektil kohapeal.